Zenepe Pirani

Zenepe Pirani (10 maj 1910, Podgoricë, Mali i Zi – 5 korrik 2021, Shkodra) ishte një superqindvjeçare shqiptare me origjinë nga Podgorica (Mali i Zi), mosha e së cilës aktualisht ende nuk është verifikuar nga burime të pavarura. Ajo ishte personi më i vjetër i gjallë në Shqipëri në kohën e vdekjes së saj.

Biografia
Zenepe Pirani u lind në Podgoricë të Principatës së Malit të Zi (sot Mali i Zi) më 10 maj 1910. Sipas mediave shqiptare, ajo erdhi në Shkodër nga Mali i Zi në vitin 1924, së bashku me katër motra dhe prindërit. Ajo u fejua shumë e re, në moshën 16-vjeçare dhe qëndroi në Shqipëri, ndërsa pas Luftës së Dytë Botërore familja e saj u kthye në Mal të Zi. Ajo i mbijetoi dy luftërave botërore, por edhe dy pandemive botërore. Ajo ka lindur 2 vjet para se të formohej vendi ku jetonte.

Në mars të vitit 2021, në moshën 110-vjeçare, në Shkodër, ajo mori vaksinën kundër Covid-19, duke e bërë atë ndoshta një nga njerëzit më të moshuar që e mori atë. Në të njëjtin muaj, ajo u vizitua nga kryeministri i Shqipërisë, Edi Rama.

Ajo në tre vitet e fundit të jetës u kujdes nga organizata për kujdesin e të moshuarve shkodranë “Organizata Alternative Pro”, e cila e varrosi.

Pirani vdiq në Shkodër, Shqipëri, 5 Korrik 2021 në moshën 111 vjeçare, 56 ditë.Obituary Aida Piranic on Facebook

Shih edhe
 Njëqindvjeçarët
 Superqindvjeçarët
 Njëqindvjeçarët shqiptarë
 Njerëzit më të vjetër në Ballkan

Referime

Kategoria:Lindje 1910
Kategoria:Vdekje 2021
Kategoria:Njerëz nga Podgorica
Kategoria:Njëqindvjeçarët shqiptarë